**Joshua Mills Sid Roth-al Régi Felvétel**

**SID**: Helló, Sid Roth vagyok. Üdvözöllek világomban, ahol természetes a természetfölötti! Vendégem, Joshua Mills egy hiteles és tényleges jel és csoda! Néhány pillanat múlva megértitek majd, miért is mondom ezt! Joshua egy olyan karrierre készült, hogy a filmiparban és az animáció területén dolgozzon. Levelet is kaptál a Warner Brothers-től, hogy felvételt nyertél hozzájuk. Több generációs pünkösdi háttered van. A szüleid egyszer csak elvittek egy úgynevezett „megújulási összejövetelre,” tetszenie kellett volna neked, de nem ez történt.

***JOSHUA:*** *Igen, azt gondoltam azok az emberek teljesen megőrültek. Láttam, ahogy nevetnek és remegnek és nem értettem az egészet.*

**SID**: De mi a rossz a nevetésben és rázkódásban? A Biblia tele van ilyen dolgokkal!

***JOSHUA****: Tudod, ahol én felnőttem, abban a gyülekezetben ilyesmi soha nem történt!*

**SID**: Nos igen, mivel ilyen gyülekezetben nőttél föl, úgy gondoltad, hogy az abnormális a normális, így következésképpen a normális az abnormális…

***JOSHUA:*** *Igen! Pontosan!*

**SID**: Szóval, azon tűnődtél, hogy lépj meg arról az alkalomról?

***JOSHUA****: Egyáltalán nem akartam ott lenni és csak körülnéztem abban reménykedve, hogy senki más nem fog eljönni arra az összejövetelre. Vagy senki nem fog közel kerülni hozzám, vagy megérinteni. Reméltem, hogy senki nem teszi rám a kezét.*

**SID**: De mitől féltél?

***JOSHUA****: Attól féltem, én is elkapom azt amit ők…*

**SID**: Szóval tehát…?

***JOSHUA****: Szóval, csak ott ültem a helyemen, amikor a prédikátor fölállt és azt mondta, nyissuk ki a Bibliánkat az Apostolok cselekedetei 2. részénél. A következő, amire emlékszem Sid, hogy mintha Isten keze katapultált volna engem – kilökött a székemből a padlóra és kontrollálhatatlan nevetésben törtem ki. 3-4 órán keresztül megállíthatatlanul nevettem.*

**SID**: Valaha is nevettél Isten Szelleme által azelőtt?

***JOSHUA****: Ilyen módon és ilyen szinten soha azelőtt nem nevettem egész életemben.*

**SID**: És jó volt?

***JOSHUA****: Csodálatos volt! Teljesen lenyűgöző!*

**SID**: Nem gondolod, hogy azért kellett ilyen sokat nevetned, hogy azt a sok vallásos megkötözöttséget levágja rólad Isten Szelleme?

***JOSHUA****: Szerintem pontosan ez történt!*

**SID**: Mialatt ez az átélésed volt, láttál vagy hallottál valamit?

***JOSHUA****: Az egyetlen amit tudtam, hogy hatalmas örömöt és békességet éreztem, Istennek egy óriási jelenlétét az életemen aznap este. Isten fantasztikusan betöltött jelenlétének egy túláradó, túlcsorduló mértékével és megváltoztatott minden addigi perspektívámat, mindazt, amit arról gondoltam, hogyan is megy majd az életem tovább.*

**SID**: A munkaajánlat amit kaptál, hogy animációban dolgozz, egy top-ajánlat, amivel rengeteg sok pénzt kereshettél volna!

***JOSHUA****: Azt reméltem, hogy azt fogom majd csinálni. De ezután az átélés után minden vágyam és elképzelésem teljesen megváltozott. Onnantól kezdve semmi mást nem akartam, csak azt, hogy Isten akarata valósuljon meg az életemben.*

**SID**: Miért váltál hirtelen egyik-pillanatról a másikra dicsőítővé? Zenész voltál azelőtt?

***JOSHUA****: Nem. Egészen addig soha nem játszottam zongorán, soha nem írtam egyetlen dalt sem.*

**SID**: Zenei oktatásban volt részed egyáltalán?

***JOSHUA****: Pici gyermek-koromban kötelező módon kellett zongoraórákat vennem, azonban még csupán óvodás voltam…*

**SID:** Meddig tartott ez?

***JOSHUA****: Csupán néhány hónapig..,*

**SID**: Akkor tehát arra kényszerítetted magad, hogy a lehető legkevesebbet tanulj, mint a legtöbb gyerek…?

***JOSHUA****: Szó szerint sírni kezdtem, ahogy leültettek a zongora elé… Egyáltalán nem volt semmi kedvem sem hozzá…*

**SID**: Istennek van humora. Akkor tehát, hogy lett ez a nagy váltás – a sírós kisbabából hogy lett dicsőítés vezető…? Csak viccelek veled…

***JOSHUA****: Nos, egy nappal azután, hogy a Szent Szellemmel ez az átélésem történt, Isten egy hatalmas vágyat helyezett a bensőmbe aziránt, hogy kezdjem el Őt dicsérni és imádni. Megmutatta nekem, hogy a dicséret és imádat által be tudok jönni az Ő jelenlétébe. Leültem a zongora mögé és annyira természetfölötti volt az egész, hogy nagyon nehéz elmagyarázni, hogy pontosan mi is történt. Abban a pillanatban, hogy leültem a zongora elé, elkezdtem dalokat játszani és Istent imádni.*

**SID**: Na de te nem tudsz zongorázni! Gyermekként én is vettem néhány zongoraleckét méghozzá idősebb koromban, mint te, mégsem tudok egyáltalán zongorázni. Hogyan tudsz zongorázni úgy, hogy soha nem tanultál, senki nem tanított? Ez nem szokott úgy történni, hogy valaki csak úgy odamegy és már játszik is rajta…

***JOSHUA****: De a Biblia azt mondja, hogy a Szent Szellem mindenre megtanít bennünket! Engem pedig Isten tanított meg zongorázni!*

**SID**: Ettől a ponttól fogva mennyi idő telt el addig, hogy te lettél a gyülekezet dicsőítés vezetője?

***JOSHUA****: Két és fél – három hónapon belül már a gyülekezet dicsőítésvezetője lettem.*

**SID:** A műsorunkban megkértünk, hogy játssz a zongorán és imádd Istent és ezalatt történt valami. Aranypor jelent meg mindenütt a kezeiden, a zakódon és máshol is. Miért?

***JOSHUA****: Nos, ez egy jel és csoda Istentől! Az is, ahogy természetfölöttien elkezdtem zongorázni, ahogy elkezdtem Isten dicsőítőjévé válni, és azóta minden alkalommal, ahogy elkezdem Istent dicsérni jelek és csodák követik azt! Dicsőítés alatt ezek a jelek megnyilvánulnak!*

**SID**: Mi lenne az a jel és csoda, amit tudnál mondani, hogy mialatt Istent dicsőítetted – az megjelent rajtad?

***JOSHUA****: Az olaj például, ami elkezdett zongorázás közben folyni ki a kezeimből és az ujjaim csúszkáltak le a zongora billentyűin…*

**SID**: Had mondjam el nektek, ez nem szórakoztatás, hanem egy megtapasztalás – átélés Istennel! Lehet van olyan nézőnk, akinek még soha nem volt megtapasztalása Istennel. Ez most a te pillanatod! Ez volt, amit kértél Istentől! Isten annyira szeret téged! Csak nyisd meg magad számára, amint hallgatjuk Joshuát, aki nem tud zongorázni. Nem zenész és nem is énekes, hanem természetfölöttien odament a zongorához és játszott. Ha figyelmesen nézed, aranyport is megláthatsz rajta! Joshua, halljunk akkor téged!

**SID**: Sid Roth vagyok Joshua Millsel. Joshua a saját dolgaival volt elfoglalva épp, amikor Isten Szelleme szinte lecsapott rá, méghozzá olyan erővel, hogy kirepült a székéből, három órán át nevetett, aztán Isten beszélt hozzá. Mit mondott neked Isten a dicsőítésről?

***JOSHUA****: Akkora vágyat impartált, tehát adott belém arra, hogy dicsérjem és imádjam Őt, hogy felismertem akkor, hogy a dicséreten és imádaton keresztül tudok Isten dicsőségébe belépni.*

**SID:** És mi a Dicsőség?

***JOSHUA****: Isten dicsősége: Isten jelenléte, a természete, a jelleme – karaktere, annak teljessége, aki Ő maga! Ő MAGA A DICSŐSÉG!*

**SID**: Mint Mózes, meg akarta látni az Ő Dicsőségét – más szóval benne akart lenni jelenlétében, meglátva az Ő arcát. Mi halandók, képesek vagyunk állandóan benne lenni jelenlétében?

***JOSHUA:*** *Isten megadta nekünk azt a képességet, hogy jelenlétébe jöjjünk! Dicsőségébe dicsőítésünk és imádatunk által.*

**SID**: Ahogy megjelent ez a dicsőítő albumod, melynek címe: „Tróntermi Találkozások” – engem teljesen lenyűgöz, ahogy ez az album megszületett. Ott szolgáltál egy gyülekezetben, és egyáltalán nem készültél arra, hogy CD-t vegyetek föl. Szellemben láttál dolgokat és azokat kimondtad és kiénekelted. Mit láttál?

***JOSHUA****: Nagyon elkezdtem érezni Isten dicsőségét. Megláttam az angyalokat, majd Istent, ahogy belépett a terembe. Különböző aspektusait láttam Szellemének és teljesen természetfölötti volt az egész azon az összejövetelen!*

**SID**: Mi történt az emberekkel?

***JOSHUA****: Nagyon sokan meggyógyultak betegségekből, többen aznap este betöltekeztek Szent Szellemmel, mások nem bírtak megállni a helyeiken, többen letérdeltek, vagy lefeküdtek Isten elé. Isten sokakat elragadott szellemben a harmadik Mennybe, egyenesen tróntermébe!*

**SID:** Teljesen biztos vagyok benne, hogy ezek meg is történtek, már ahogy beszélünk csupán róla, érzem Isten jelenlétét! Ami még ennél is több, ahogy az emberek csupán hallgatják ezt a CD-t, arról számolnak be, hogy Isten elragadja őket a harmadik Mennybe és mennyei átéléseik vannak!

***JOSHUA****: Rengeteg sok ilyen bizonyság érkezett emberektől! Olyan is volt, aki vezette az autóját és azt érezte, mintha szelleme kiszállt volna a testéből és elkezdett fölfelé emelkedni! Le kellett parkolnia az autójával, hogy a Menny dicsőségét élvezhesse!*

**SID**: Tudjátok, Joshua maga egy jel és egy csoda, amikor elkezd zongorázni és énekelni. Majd jelek és csodák jelennek meg, mert egyenesen a dicsőségbe juttat bennünket! De ami teljesen fenomenális, hogy emberek azonnali módon lefogynak – súlyvesztési csodát tapasztalnak a dicsőségben!

***JOSHUA****: Igen, sok ilyet is láttunk!*

**SID**: Na gyerünk már, Joshua! Ugye nem csak szórakozol velem…?

***JOSHUA****: Tudom, hogy őrültségnek hangzik Sid, azonban az emberek azonnali fogyást tapasztalnak, amikor eljönnek az összejöveteleinkre.*

**SID**: Mennyit fogytak?

***JOSHUA****: Amikor ezt először láttam meg, a legdrámaiabb átélés volt, amit a természetfölötti fogyás terén láttam. Egy hölgy 45 kilót fogyott!*

**SID**: Ha ilyen sokat fogyott, nem esett le minden ruha róla?

***JOSHUA****: Az alkalom végén olyan volt, mintha cseppfolyós zsír csöpögne a ruháiból, ami esett le róla. Egy plédbe csavarták be, de annyira büdös volt, hogy beültették egy taxiba és hazaküldték. Voltak olyanok, akik úgy jöttek másnap a konferenciánkon, hogy szemetes zsákba hozták el a ruháikat, és azt mondták: „ha valakire jók lesznek ezek a ruhák, odaadjuk nekik, mert annyit fogytunk, hogy ezek már túl nagyok nekünk!”*

**SID**: Te mire gondoltál, amikor ezt először megláttad megtörténni?

***JOSHUA****: Számomra ez óriási áldás volt! Mivel ez a hölgy úgy jött előre imát kérni, hogy annyi sok vízfölösleg volt a testén, amitől addig nem tudott megszabadulni, hogy azt kérte Istentől, csoda útján történjen ez meg. Imádkoztunk érte és nem láttunk azonnali változást, de ahogy ott maradt és csak megnyugodva ott ült ebben a dicsőségben, akkor egyszeriben csak megtörtént. Amit a dicsőség kapcsán én megtanultam, hogy csak engednünk kell, hogy eljöjjön Isten dicsősége és csak meg kell abban állnunk, meg kell benne pihennünk, tudva, hogy Ő az, aki munkálkodik!*

**SID**: Ha valaki még soha nem tapasztalta meg Isten kézzel fogható jelenlétét, mi lenne a legjobb kezdet számára?

***JOSHUA****: A legjobb, ha dicsérettel kezdünk, hiszen a Biblia is azt mondja, hogy „menjetek be kapuin hálaadással, tornácaiba dicséretekkel!” Dicsérettel jövünk elé, majd addig folytatjuk, amíg átmegyünk imádatba, majd addig folytatjuk, amíg az imádat bejuttat bennünket Isten dicsőségébe!*

**SID**: Akkor tehát, ha valaki elkezdené hallgatni a CD-det, az jó kezdet lenne?

***JOSHUA****: Egy nagyszerű kezdet lenne!*

**SID**: Oké. „Mishpacha” – barátaim! Ha úgy gondoltátok a természetfölötti fogyás rendkívüli, akkor mit szóltok azonnali fogászati csodákhoz, még olyanokhoz is, hogy emberek fogai kifehéredtek…? Joshua, ez minden fogorvost felülmúl, akit csak ismerek! A szünet után megtudjuk!

**SID**: Helló, Sid Roth vagyok Joshua Millsel. Amikor Joshua szolgál, amikor imádja Istent és zongorázik természetfölöttien, Isten jelenléte hatalmasan megjelenik. Sőt, amikor ezt a CD-t felvettétek, van benne egy olyan rész, amikor nem is játszottál, csupán kimondtad saját szavaiddal, amit megláttál a saját szemeiddel. Pontosan ezt tette János is a Jelenések Könyvében!

***JOSHUA****: Igen! Elkezdtünk belépni a dicsőségbe, a legcsodálatosabb dolog történt. Ahogy elkezdtem szellemben látni, elkezdtem kimondani mindazt, amit látok és mások csupán becsatlakoztak és ugyanazokat átélték, amiket én.*

**SID**: Oké, itt vagy az Egyesült Államokban és élvezed a szép meleg éghajlatot, amikor az Úr szólt hozzád. Mit mondott neked?

***JOSHUA****: Azt mondta nekem: „Joshua, vissza kell menned Kanadába!” Erre azt mondtam: „Istenem, nagyon nem szeretnék vissza menni, mert ott túl hideg van!” Egy teljes hétvégén küzdöttem magamban Istennel, hogy visszamenjek –e Kanadába. Végül azt mondtam: „Istenem, hajlandó vagyok Kanadába menni, de nem a Sarkvidékre!*

**SID:** Ezt meg miért mondtad?

***JOSHUA****: Fogalmam sincs, hiszen senkit nem ismertem, aki a Sarkvidékre ment volna.*

**SID**: Csak úgy kijött a szádon?

***JOSHUA:*** *Csak úgy kijött a számon. Nos, egy hónappal azután, hogy visszaköltöztem Kanadába, felhívott telefonon a gyermekkori pásztorom, és azt mondta: „Joshua, új szolgálatom indult a Sarkvidéken és szeretném, ha velem jönnél!”*

**SID:** És, mondanunk sem kell, nem mondtál nemet…

***JOSHUA****: Nem, azt mondtam nekik: „Nem érzem úgy, hogy mennem kellene…”*

**SID**: Micsoda? Hogy tehetted? Ha az apád lennék, akkor most fejbe vágtalak volna!

***JOSHUA****: Úgy gondoltam megállapodtam Istennel, hogy visszamegyek Kanadába úgy, ha nem megyek a Sarkvidékre! Egy teljes éven át foglalkozott velem Isten ezzel kapcsolatban, míg egyszer csak azt mondtam Istennek: „de hát megállapodtunk!” Tudod mit mondott nekem erre Isten? „Ez a te megállapodásod volt, nem az enyém!”*

**SID**: Elmentél tehát a Sarkvidékre is. Mi történt, amikor ott elkezdtél zongorázni?

***JOSHUA****: Isten dicsősége hatalmasan megjelent az összejöveteleken. Időnként aranypor jelent meg, volt olyan, amikor a dicsőség felhője megjelent a teremben és mindenki látta és szemtanúja volt a dicsőség felhőjének. Különböző jelek és csodák jelentek meg, amik által lelkek nyerték el üdvösségüket és a gyülekezet egyre csak növekedett. Az emberek szó szerint elkezdték meglátni a jeleket, és ahogy a csodák a szemük láttára megjelentek, átadták szíveiket az Úrnak.*

**SID**: Igaz az is, hogy Isten fogászati csodákat tett emberek szájában? Ez teljesen lenyűgöz engem, hiszen még soha nem hallottam ilyesmiről Joshua! Emberek fogai természetfölöttien kifehéredtek!

***JOSHUA****: Különböző embereket láttunk, amint arany vagy ezüst fogtöméseket kaptak Istentől! Más szolgálóknál is történtek ilyen csodák, azonban olyan helyen, mint a Sarkvidék, ahol nincsenek fogászatok, nincs is lehetőségük embereknek fogorvoshoz menni, szó szerint láttuk, ahogy emberek fogai kitisztulnak, kifehérednek, kiegyenesednek. Isten természetfölötti csodákat tett emberek szájában!*

**SID:** Tudom, hogy néhány embernek már ez is nagy hit-tágítást jelent, akkor mostmár hadd táguljon ki teljesen! Tudjátok, a Sarkvidéken vannak helyek, ahol a rikító verőfény vakító lehet napszemüveg viselése nélkül. Volt ott egy nő, aki horgászott?

***JOSHUA****: Igen, kiment horgászni és viselte a napszemüvegét, hogy irányban tudjon maradni. Ahogy kiment a vízre Isten csodálatos halfogásokkal áldotta meg őt, egyiket fogta ki a másik után. Majd ahogy az egyik nagy halat húzta ki, annyira előrehajolt a hajóban, hogy a napszemüvege beleesett a vízbe.*

**SID**: Ez tehát veszélyes volt, mert elveszthette volna a látását is.

***JOSHUA****: Igen, ez komoly helyzet volt számára. De ahelyett, hogy aggódni kezdett volna, tudta, hogy olyan Istent szolgál, aki képes csodákat cselekedni és minden problémájáról gondot visel. Szóval, tovább horgászott és csodálatos nagy halakat fogott, és amikor már kész volt arra, hogy befejezze, úgy gondolta ez lesz aznap az utolsó hal, amit kifog. Ahogy húzta kifelé a halat, meglátta, hogy a hal napszemüveget visel!*

**SID:** A hal napszemüveget viselt…?

***JOSHUA****: A hal napszemüveget viselt!*

**SID**: Én még soha nem láttam napszemüveges halat. És ti?

***JOSHUA****: Ami még ennél is csodálatosabb ebben a bizonyságban az, hogy nem ugyanaz a napszemüveg volt, amit elhagyott, hanem annál sokkal jobb!*

**SID**: Ténylegesen rendszeresen látsz ilyen nagyon fura jeleket és csodákat történni ott a Sarkvidéken?

***JOSHUA:*** *Rengeteg sok szokatlan és rendkívüli jelet és csodát látunk megtörténni és nem csupán a Sarkvidéken, hanem világszerte!*

**SID**: Bekapcsolódhatnának ebbe nézőink is, ha dicsérnéd itt is Istent? Most pedig nézőinkhez szólok. Ha szükséged van testedben gyógyulásra, tedd a kezed a beteg testrészedre! Ha a szívedben van szükség gyógyulásra, mert megbántottak, tedd a kezed a szívedre! Ha szükséged van családodnak helyreállásra, csak kezd el imádni Istent! Joshua, rád fogom most irányítani a reflektorfényt és megkérlek majd, hogy imádd Istent. Én magam is imádom majd az Urat veled együtt! Istennek hatalmas jelenléte van most itt a stúdióban! Te is érzed?

***JOSHUA****: Igen, csodálatos kenetet érzek most! Igazából azt érzem, hogy Isten csodát tesz most azonnal! Két nevet hallok: „Viki és Glenn.” Azt hallom, hogy Isten helyreállítja a házasságotokat. Volt a szívetekben valami, ami zavart benneteket és már a válás szélén álltatok. De most engedjétek, hogy Isten dicsősége bejöjjön és elhozza azt a helyreállást a házasságotokba, amire szükség van! Ebben a helyreállításban azt is látom, hogy az anyagiakat is helyreállítja most számotokra! Azt a nevet hallom: „Barbara” és azt, hogy a fiad hazatér! Szóval, töröld le könnyeidet és örvendezz, mert a fiad hazatér! Halleluja!*

**SID**: Hogy lehet, hogy kifejezetten ismersz neveket, emberek neveit – hogyan? Mióta tart ez?

***JOSHUA****: Tavaly kezdődött, amikor Isten megadott emberek neveit, pontos címét, telefonszámait is az összejöveteleinken.*

**SID**: Még telefonszámokat is?

***JOSHUA:*** *Igen, volt, hogy valaki telefonszámát adta meg az Úr.*

**SID**: És alá is lett támasztva, hogy ez igaz?

***JOSHUA****: Pontosan! Akinek mondom a telefonszámát, azok az emberek felállnak és Isten nekik ad próféciát. Ott vannak a nagy tömegben és én nem ismerem őket, de Isten megmutatja ezeket, hogy adhasson nekik próféciát.*

**SID**: Aszta mindenit. Én semmit nem akarok kihagyni abból, amit most Isten cselekszik! Megtennéd, hogy dicsőíted Istent most egy pillanatra?

***JOSHUA****: Persze! Halleluja! Jézus, mi csak dicsérünk Téged! (nyelveken szól…) Csak dicsőítünk téged Jézus! Szeretünk téged! Szeretjük a jelenléted! Szeretjük a dicsőséged ezen a helyen! Köszönjük a Szellemed csodálatos kiöntetését! Halleluja! (nyelveken szól…) Csak emeld föl a kezed ebbe a felhőbe! Dicsőség, dicsőség, dicsőség! Imádunk és áldunk téged! Felmagasztalunk és dicsőítünk Téged! Ó Jézus, csak imádunk! Halleluja!*

**SID**: Joshua, azt hallom, hogy emberek meggyógyulnak most! Mindenütt, de különösen a nyakban. Mozgasd meg a nyakad és megtapasztalod, hogy elmúlik a fájdalom… Hátak meggyógyulnak most. Csak hajolj most előre! Néhányan láttok dolgokat a szemeitek előtt. Az történik, hogy leesnek szemekről fátyolok és elkezdtek belelátni a szellemvilágba! Joshua, te érzékelsz valamit?

***JOSHUA****: Azt érzem, hogy valaki lábából eltűnik a visszér csoda útján! Valaki testéről ráncosodás tűnik el! Isten Szellemének természetfölötti mozdulása van most itt!*

**SID**: Ha azt hitted televíziót nézel, had mondjam el, nem csak a televíziót látod, hanem az Isten-víziót is! Ez pont az! Mivel Ő az irányító! Azt hiszed „meshuga” vagyok? Ez a héber szó jelentése: őrült… Meshuga lennék, amiért mindenki előtt szégyen nélkül tudom Istent dicsérni és imádni? Nem! Én nem szégyellem a jó hírt! Látod Jézus, héber nevén: Yeshua, a zsidók királya – Ő Isten Fia, Isten Maga emberi formában. Szó szerint Isten Beszéde testté lett, emberré vált, aki a helyettesed lett, magára véve bűneidet és minden betegséged! És az Ő sebeiben nem csupán meggyógyultál, azt mondja a Szentírás, hogy bűneidről soha többé meg nem emlékezem! Tiszta vagy, megigazultál és nincs többé semmi, ami elválaszthatna téged Isten szeretetétől! Joshua, ha most egy millió dollárt kínálnál föl nekem, hogy feladjam azt, amit megtapasztaltam Istenből, kinevetnélek! És te, aki nézel most, te is megtapasztalhatod ezt, mert Isten nem személyválogató! Ó, hogy mennyire szeret téged Isten! Valaki gerince épp most gyógyult meg! Ó, mennyire szeret téged Isten!

Amikor Joshua Mills imádja Istent és megosztja azokat a mennyei látásokat, amiket Isten helyez belé, jelek és csodák követik! Most te magad is megtapasztalhatod az erőteljes kenetét és jelenlétét Istennek, mely olajként folyik ki Joshua Mills legújabb imádó albumából, melynek címe: „Tróntermi Találkozások”
*Ahogy beléptem a dicsőségbe, a legcsodálatosabb dolog történt, mert elkezdtem kimondani, amit láttam. Elkezdtem kimondani, amit éreztem. Mások is képesek voltak úgy bekapcsolódni, hogy pontosan ugyanazt átélték, amit én. „Én nyitott leszek ma este arra, hogy befogadjam a jeleket és a csodákat. Mert van egy világ, mely vár jelre és csodára. Vannak emberek, akik rám várnak, hogy megnyilvánuljak. Vannak emberek, akik várnak azokra a csodákra, amiket Te rajtam keresztül fogsz megtenni! Szóval ma este felemelem kezeimet a felhőbe…”*
Azok, akik hallgatták ezt a CD-t megtapasztaltak megváltást, gyógyulást, szabadulást, csodákat és jeleket. Ez egy olyan dicsőítő album, amit újra és újra hallgatni fogsz majd…